PPPM พุ่ง 4% รับบอร์ดไฟเขียวแจกวอร์แรนต์ผถห.เดิมฟรี-ยกเลิกแผนเพิ่มทุน PP
PPPM พุ่งแรง 4% ขานรับบอร์ดไฟเขียวแจกวอร์แรนต์ผู้ถือหุ้นเดิมฟรี สัดส่วน 3:1 พร้อมยกเลิกแผนเพิ่มทุนจำนวน 50 ล้านหุ้นให้ PP
PPPM พุ่งแรง 4% ขานรับบอร์ดไฟเขียวแจกวอร์แรนต์ผู้ถือหุ้นเดิมฟรี สัดส่วน 3:1 พร้อมยกเลิกแผนเพิ่มทุนจำนวน 50 ล้านหุ้นให้ PP
29 เม.ย. 2562

ผู้สื่อข่าวรายงานว่า ราคาหุ้น บริษัท พีพี ไพร์ม จำกัด (มหาชน) หรือ PPPM ล่าสุด ณ เวลา 15.37 น. อยู่ที่ 2.10 บาท บวก 0.08 บาท หรือ 3.96% สูงสุดที่ 2.14 บาท ต่ำสุดที่ 1.96 บาท ด้วยมูลค่าซื้อขาย 2.51 ล้านบาท

ทั้งนี้ ราคาหุ้นปรับตัวขึ้น หลังที่ประชุมคณะกรรมการบริษัทฯเมื่อวันที่ 29 เม.ย.62 มีมติยกเลิกการจัดสรรหุ้นสามัญเพิ่มทุนของบริษัทให้บุคคลในวงจำกัดแบบกำหนดวัตถุประสงค์ในการใช้เงินทุน (PP) จำนวนไม่เกิน 50,000,000 หุ้น มูลค่าที่ตราไว้หุ้นละ 1 บาท พร้อมทั้งยกเลิกการจัดสรรหุ้นสามัญเพิ่มทุนให้แก่บุคคลในวงจำกัดแบบมอบอำนาจทั่วไป (General Mandate) จำนวนไม่เกิน 50,000,000 หุ้น มูลค่าที่ตราไว้หุ้นละ 1 บาท
พร้อมออกใบสำคัญแสดงสิทธิที่จะซื้อหุ้นสามัญเพิ่มทุนของบริษัท พีพี ไพร์ม จำกัด (มหาชน) รุ่นที่ 4 หรือ PPPM-W4 จำนวน 281,525,344 หน่วย จัดสรรให้ผู้ถือหุ้นเดิม ในอัตราส่วน 3 หุ้นเดิม ต่อ 1 ใบสำคัญแสดงสิทธิ ราคาเสนอขาย 0 บาทต่อหน่วย โดยมีอัตราการใช้สิทธิ 1 ใบสำคัญแสดงสิทธิ : 1 หุ้น ราคาใช้สิทธิ 1.00 บาทต่อหุ้น) อายุใบสำคัญแสดงสิทธิ 5 ปี
โดย บริษัท พีพี ไพร์ม จำกัด (มหาชน) หรือ PPPM แจ้งผ่านตลาดหลักทรัพย์แห่งประเทศไทย (ตลท.) มติที่ประชุมคณะกรรมการบริษัทฯเมื่อวันที่ 29 เม.ย.62 มีมติยกเลิกการจัดสรรหุ้นสามัญเพิ่มทุนของบริษัทให้บุคคลในวงจำกัดแบบกำหนดวัตถุประสงค์ในการใช้เงินทุน (PP) จำนวนไม่เกิน 50,000,000 หุ้น มูลค่าที่ตราไว้หุ้นละ 1 บาท พร้อมทั้งยกเลิกการจัดสรรหุ้นสามัญเพิ่มทุนให้แก่บุคคลในวงจำกัดแบบมอบอำนาจทั่วไป (General Mandate) จำนวนไม่เกิน 50,000,000 หุ้น มูลค่าที่ตราไว้หุ้นละ 1 บาท
ทั้งนี้เนื่องจากกระบวนการดำเนินการเพิ่มทุน PP ใช้เวลามากกว่าที่ผู้ลงทุนได้คาดการณ์ไว้ ประกอบกับราคาหุ้นของบริษัท ในช่วงที่ผ่านมาได้ลดลงต่ำกว่าราคาที่บริษัทฯ ต้องการจะเสนอขายให้แก่นักลงทุน นอกจากนี้ การออกสามัญเพิ่มทุนให้แก่บุคคลในวงจำกัดแบบมอบอานาจทั่วไป (General Mandate) อาจกลายเป็นข้อจำกัดที่ในการระดมทุนของบริษัทฯ ในช่วงเวลา 1 ปีนับแต่วันที่ที่ประชุมผู้ถือหุ้นได้มีมติอนุมัติ
อย่างไรก็ดี ที่ประชุมคณะกรรมการบริษัทพิจารณาแล้ว เห็นว่าการยกเลิกการจัดสรรหุ้นสามัญเพิ่มทุน PP จะไม่ส่งผลกระทบอย่างมีนัยสาคัญต่อแหล่งที่มาของเงินทุน (Sources of Fund) และความต้องการเงินทุน (Uses of Fund) ของบริษัท เนื่องจากบริษัทยังคงได้รับเงินเพิ่มทุนจำนวนไม่เกิน 281,525,344 บาท จากการจัดสรรหุ้นสามัญเพิ่มทุนให้แก่ผู้ถือหุ้นเดิมตามสัดส่วนการถือหุ้น (Right Offering: RO) ซึ่งถือเป็นเงินส่วนใหญ่ที่จะได้รับจากการเพิ่มทุนในครั้งนี้ อีกทั้ง บริษัทยังสามารถใช้เครื่องมืออื่นๆ ในการจัดหาแหล่งเงินทุนเพิ่มเติมได้
พร้อมมีมติออกใบสำคัญแสดงสิทธิที่จะซื้อหุ้นสามัญเพิ่มทุนของบริษัท พีพี ไพร์ม จำกัด (มหาชน) รุ่นที่ 4 หรือ PPPM-W4 จำนวน 281,525,344 หน่วย จัดสรรให้ผู้ถือหุ้นเดิม ในอัตราส่วน 3 หุ้นเดิม ต่อ 1 ใบสำคัญแสดงสิทธิ ราคาเสนอขาย 0 บาทต่อหน่วย โดยวันกำหนดรายชื่อผู้ถือหุ้นที่ได้รับสิทธิซื้อใบสำคัญแสดงสิทธิ (Record date) ในวันที่ 5 ก.ค.62 และที่ไม่ได้รับสิทธิซื้อใบสำคัญแสดงสิทธิ 4 ก.ค.62 โดยมีอัตราการใช้สิทธิ 1 ใบสำคัญแสดงสิทธิ : 1 หุ้น ราคาใช้สิทธิ 1.00 บาทต่อหุ้น) อายุใบสำคัญแสดงสิทธิ 5 ปี นับแต่วันที่ออกใบสำคัญแสดงสิทธิ รวมทั้งมีมติเพิ่มทุน 281,525,344 หุ้น เพื่อรองรับการใช้สิทธิของหลักทรัพย์แปลงสภาพ
โดยที่ประชุมคณะกรรมการกำหนดการประชุมวิสามัญผู้ถือหุ้น ในวันที่ 10 มิ.ย.62 โดยวันกำหนดรายชื่อผู้มีสิทธิเข้าร่วมประชุม (Record date)24 พ.ค.62 และวันที่ไม่ได้รับสิทธิเข้าประชุม 23 พ.ค.62